Keelefilosoofiliselt ja keeleteaduslikult oluliseks küsimuseks on, kuidas saame sõnade tähendusi, nende konventsionaalseid seoseid asjade, omaduste või  vaimuseisunditega, teoreetiliselt kirjeldada. Olemasolevad filosoofide poolt loodud ning keeleteadlaste poolt semantika ehk tähendusteooria tegemiseks kasutatavad raamistikud võimaldavad meil enam-vähem rahuldavalt kirjeldada sõnade nagu külm ja pikk tähendust, kuid jätavad meid hätta juba nimesõnadega nagu Indrek ja Toomas-Hendrik, mis on nimedeks paljudele erinevatele inimestele ning osutussõnadega nagu see, too, ja tema, millega saab osutada paljudele erinevatele asjadele.